jkorsvik/nowiki_second_scrape_merged huggingface dataset:
Leopardskrubbedderkopp

Leopardskrubbedderkopp (Arctosa leopardus) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 


== Utbredelse ==
Leopardskrubbedderkopp er utbredt i den palearktiske sone. Den finnes i Norge.


== Utseende ==
Leopardskrubbedderkopp er lyst eller litt mørkere brun eller brunsvarte, med lysere eller mørkere flekker. Den olivengule ovale flekken på bakkroppen er typisk for arten. Som voksne (imago) er hunnen mellom 8,5 og 9,5 mm, mens hannen er mellom 6 og 7 mm lange (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 


== Levevis ==
Leopardskrubbedderkopp foretrekker fuktige leveområder, som myrområder. De voksne kjønnsmodne edderkoppene finnes fra april til september.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Arctosa (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) leopardskrubbedderkopp i Encyclopedia of Life 
(en) leopardskrubbedderkopp i Global Biodiversity Information Facility 
(no) leopardskrubbedderkopp hos Artsdatabanken 
(sv) leopardskrubbedderkopp hos Dyntaxa 
(en) leopardskrubbedderkopp hos Fauna Europaea 
(en) leopardskrubbedderkopp hos ITIS 
(en) leopardskrubbedderkopp hos NCBI 
(en) Kategori:Arctosa leopardus – bilder, video eller lyd på Wikimedia Commons 
(en) Arctosa leopardus – galleri av bilder, video eller lyd på Wikimedia Commons 
Ulveedderkopper – edderkopper.net (norsk)
KB Gold

KB Gold eller KB Edelmetall er et investeringsselskap og nettverksselskap. Selskapet oppgir å drive en gullgruve og et raffineri i Tyrkia og oppbevare gullbeholdningen i et hvelv i Sveits.I tillegg til å være en investeringsmulighet, tilbys konseptet også som en måte å tjene penger på videresalg. Ved å selge inn investeringsmuligheten til nye investorer mottar man provisjoner.


== Kontroverser ==
Konseptet har blitt markedsført i Norge av blant andre Frode Berg, kjent fra pyramidespillet World Games Inc.. Det har ikke blitt lagt frem holdbar dokumentasjon på at gullgruven virkelig eksisterer eller at gullet faktisk befinner seg i hvelvet i Sveits. Gullet selges også til langt over markedspris, noe som fra selskapet begrunnes med at det har langt høyere kvalitet enn normalt.
Et TV-team fra tyske Frontal21 har prøvd å få verifisert om opplysningene om produksjon og oppbevaring av gull stemmer, men har ikke funnet spor av KB Gold på adressene de selv oppgir. I 2013 ble det åpnet konkursbegjæring av selskapet samtidig med at østerrikske myndigheter utstedte offisielle advarsler mot å investere i selskapet. Også i Sveits har myndighetene advart mot konseptet.


== Se også ==
Global InterGold


== Referanser ==
Konfliktåret 1915

Konfliktåret 1915 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1915.


== Hendelser ==

18. januar – Japan framfører de 21 krav overfor Kina.
24. januar – David Beatty senker SMS «Blücher» i slaget ved Doggerbank.
10. mars – Slaget ved Neuve Chapelle
25. april – Britiske tropper stiger i land ved Dardanellene; begynner av slaget om Gallipoli.
26. april – Italia bytter side til allierte i den hemmelige Londontraktaten, 1915.
7. mai – Det amerikanske passasjerfartøyet Lusitania senkes av en tysk ubåt
23. mai – Italia erklærer krig mot Østerrike-Ungarn
23. juni – Italia angriper Østerrike-Ungarn i det første av de tolv slagene ved Isonzoelven.
27. august – Italia erklærer krig mot Det osmanske rike.
25. september – England angriper tyske tropper i slaget ved Loos men trekker seg tilbake etter tre dager.
14. oktober – Bulgaria går med i krigen på sentralmaktenes side


== Fødsler ==


== Dødsfall ==
…
Hvitryggskrubbedderkopp

Hvitryggskrubbedderkopp (Arctosa lutetiana) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 


== Utbredelse ==
Hvitryggskrubbedderkopp er utbredt nord i Europa. Den er funnet i Telemark (Drangedal og Porsgrunn), Rogaland (Egersund) og Oppland (Gran) så langt. Arten er knyttet til detritus på sanddominerte, solrike lokaliteter, men finnes også på andre solrike, åpne lokaliteter. Den er altså ikke knyttet til strandsonen, men må regnes som en sørlig art som har en del av sin nordligste utbredelse i Norge.


== Utseende ==
Hvitryggskrubbedderkopp er lyst olivenbrun, med lysere eller mørkere flekker. Som voksne (imago) er de mellom 5,5 og 8 mm lange (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 


== Levevis ==
Hvitryggskrubbedderkopp lever på lune og tørre steder med sandjord og lav vegetasjon. 


== Rødlistevurdering ==
Arctosa lutetiana kan være oversett da den lever skjult i marken. Arten graver hull hvor den gjemmer seg, og kan derfor være vanskelig å finne. Dette sammen med at det bør finnes godt om habitat gjør at arten blir plassert i 2021 i kategorien LC.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Arctosa (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) hvitryggskrubbedderkopp i Encyclopedia of Life 
(en) hvitryggskrubbedderkopp i Global Biodiversity Information Facility 
(no) hvitryggskrubbedderkopp hos Artsdatabanken 
(sv) hvitryggskrubbedderkopp hos Dyntaxa 
(en) hvitryggskrubbedderkopp hos Fauna Europaea 
(en) hvitryggskrubbedderkopp hos ITIS 
(en) hvitryggskrubbedderkopp hos NCBI 
Ulveedderkopper – edderkopper.net (norsk)
Strandskrubbedderkopp

Strandskrubbedderkopp (Arctosa perita) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.


== Utbredelse ==
Strandskrubbedderkopp er utbredt i Europa. Den finnes i Norge.


== Utseende ==
Strandskrubbedderkopp er lyst brun eller olivenbrune, med lysere eller mørkere flekker. Beina har kontrastrike mørke og lyse ringer. Som voksne (imago) er de mellom 6,5 og 9 mm lange (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.


== Levevis ==
Strandskrubbedderkopp finnes på steder med sand. De overvintrer i et rørformet hull utgravd i sanden. Det er opptil 30 cm dypt og omtrent 5 mm bredt og foret med edderkopp-silke. Åpningen stenges med silketråder og sandkorn. Når vårsolen varmer om våren åpner den hullet og sitter i åpningen og lar solen varme opp kroppen. Blir den forstyrret trekker den seg hurtig tilbake i hullet.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Arctosa (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) strandskrubbedderkopp – oversikt og omtale av artene i WORMS-databasen 
(en) strandskrubbedderkopp i Encyclopedia of Life 
(en) strandskrubbedderkopp i Global Biodiversity Information Facility 
(no) strandskrubbedderkopp hos Artsdatabanken 
(sv) strandskrubbedderkopp hos Dyntaxa 
(en) strandskrubbedderkopp hos Fauna Europaea 
(en) strandskrubbedderkopp hos ITIS 
(en) strandskrubbedderkopp hos NCBI 
(en) Kategori:Arctosa perita – bilder, video eller lyd på Wikimedia Commons 
Ulveedderkopper – edderkopper.net (norsk)
Liten elvebreddedderkopp

Liten elvebreddedderkopp (Arctosa stigmosa) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 


== Utseende ==
Liten elvebreddedderkopp er lyst eller litt mørkere brun eller brunsvarte, med lysere eller mørkere flekker. Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Arctosa (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Referanser ==


== Eksterne lenker ==
(en) Liten elvebreddsedderkopp i Encyclopedia of Life 
(en) Liten elvebreddsedderkopp i Global Biodiversity Information Facility 
(no) Liten elvebreddsedderkopp hos Artsdatabanken 
(en) Liten elvebreddsedderkopp hos Fauna Europaea 
(en) Liten elvebreddsedderkopp hos ITIS 
(en) Liten elvebreddsedderkopp hos NCBI 
Arctosa stigmosa – detaljert informasjon på Wikispecies 
Ulveedderkopper – edderkopper.net (norsk)
Tåjebukta

Tåjebukta ligger på Håøyas vestside i Frogn i Akershus. Her er det ei dampskipskai med daglig fergeanløp i sommersesongen. 
Den gamle landhandelen med et eget poståpneri innerst i bukta er imidlertid nedlagt. Lokale ildsjeler har lenge forsøkt å få noen til å gjenåpne landhandelen slik at det igjen blir butikktilbud for sommergjestene og båtfolket. Tåjebukta har veiforbindelse til Sagbukta på øyas østside og via Dragsundet til  Bjørnhuebukta på norvestsiden. Strandsonen i Tåjebukta er vestvendt og har et rikt, biologisk artsmangold med mange varmekjære planter. Strømforholdene i sjøen er sjeldent gunstige, og det står ofte mye torsk og sild i bukta. Det sies at Tåjebukta er en av de beste plassene for hummerfiske i hele Oslofjorden.
Trommeulveedderkopp

Trommeulveedderkopp (Hygrolycosa rubrofasciata) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Den er slektens eneste representant i Europa.


== Utbredelse ==
Trommeulveedderkopp er utbredt i den palearktiske sone. Den finnes i Norge.


== Utseende ==
Trommeulveedderkopp er lyst gulbrun eller beigebrun, med lysere eller mørkere flekker. Hode-bryst stykket har en lys midtlinje mellom to ganske brede mørke langsgående linjer. Beina har en mengde små runde svarte flekker. Som voksne (imago) er de mellom 5 og 6 mm lang (kroppens lengde).
Mange av ulveedderkoppene er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 


== Levevis ==
Trommeulveedderkopp lever på fuktige steder, på gressenger, i skog eller myrområder.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Hygrolycosa (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) trommeulveedderkopp i Encyclopedia of Life 
(en) trommeulveedderkopp i Global Biodiversity Information Facility 
(no) trommeulveedderkopp hos Artsdatabanken 
(sv) trommeulveedderkopp hos Dyntaxa 
(en) trommeulveedderkopp hos Fauna Europaea 
(en) trommeulveedderkopp hos ITIS 
(en) trommeulveedderkopp hos NCBI 
(en) Kategori:Hygrolycosa rubrofasciata – bilder, video eller lyd på Wikimedia Commons 
(en) Hygrolycosa rubrofasciata – galleri av bilder, video eller lyd på Wikimedia Commons 
Hygrolycosa rubrofasciata – detaljert informasjon på Wikispecies 
Ulveedderkopper – edderkopper.net (norsk)
Andreas Stähle

Andreas Stähle (født 14. februar 1965), tysk padler som deltok i de olympiske leker 1988 i Seoul.
Stähle vant to olympiske medaljer under i padling under Sommer-OL 1988 i Seoul.
Han kom på andreplass i K-1 500 meter bak Zsolt Gyulay fra Ungarn. Han var også en av den østtyske kvartetten som ble nummer tre på K-4 1000 meter. De andre padlene var Kay Bluhm, André Wohllebe og Hans-Jörg Bliesener.
Han ble verdensmester i padling tre ganger i perioden 1983 til 1986.


== OL-medaljer ==
 1988  Seoul - Sølv i padling, K-1 500 meter menn  Øst-Tyskland
 1988  Seoul - Bronse i padling, K-4 1000 meter menn  Øst-Tyskland


== VM-medaljer ==
 1983  Tammerfors - Gull i padling, K-4 500 meter
 1985  Mechelen - Gull i padling, K-1 500 meter
 1986  Montréal - Gull i padling, K-4 500 meter
 1983  Tammerfors - Sølv i padling, K-4 1000 meter
 1987  Duisburg - Sølv i padling, K-4 500 meter
 1990  Poznań - Sølv i padling, K-4 500 meter
 1983  Tammerfors - Bronse i padling, K-1 500 meter


== Eksterne lenker ==
(de) Andreas Stähle – Munzinger Sportsarchiv 
(en) Andreas Stähle – Olympedia 
(en) Andreas Stähle – Sports-Reference (OL-resultater – arkivert) 
(en) Andreas Stähle – databaseOlympics.com (arkivert)
Moshi

Moshi er en by i Tanzania. Byen ligger ved foten til Afrikas høyeste fjell, vulkanen Kilimanjaro, og er hovedstad i regionen Kilimanjaro. Moshi er en populær turistby på grunn av sin nærhet til Kilimanjaro, og det finnes mange hoteller der og gode transportmuligheter til og fra byen.
I folketellinga i 2002 hadde byen 144 793 innbyggere. Størsteparten av byens befolkning tilhører chagafolket, men det er også folk fra de etniske gruppene pare, nyakusa, sukuma, rangi og shambala. Mange av byens innbyggere er bønder, gjetere og handelsmenn. Det er også mange som pendler til byen for arbeid.
Dragsundet

Dragsundet er ei vik ved Håøya i Frogn i Akershus. Selve sundet over Håøya har vært blokkert siden reformasjonen da terrenget lå to meter lavere enn i 2010. Det er veiforbindelse til Tåjebukta (syd for Dragsundet) og videre til Sagbukta på østsiden av Håøya. Dragsundet har et eget bryggeanlegg for småbåter, men på grunn av store steinblokker er innseilingen til Dragsundet sperret for båter som har en dypgang på mer enn 1,5 meter. I skogen bak Dragsundet ligger det et lite tjern. Ifølge et gammelt sagn er det en grotte ved dette tjernet. Grotten var skjulested for en svensk godseier, som hadde kommet i unåde i hjemlandet i nødsårene 1807–1811.
Hans-Jörg Bliesener

Hans-Jörg Bliesener (født 6. april 1966 i Brandenburg an der Havel), tysk padler som deltok i de olympiske leker 1988 i Seoul.
Bliesener vant en olympisk sølvmedalje under i padling under Sommer-OL 1988 i Seoul.
Han var en av den østtyske kvartetten som ble nummer tre på K-4 1000 meter. De andre padlene var Kay Bluhm, André Wohllebe og Andreas Stähle.


== OL-medaljer ==
 1988  Seoul - Bronse i padling, K-4 1000 meter menn  Øst-Tyskland


== VM-medaljer ==
 1985  Mechelen - Sølv i padling, K-2 500 meter
 1986  Montréal - Sølv i padling, K-4 1000 meter


== Eksterne lenker ==
(en) Hans-Jörg Bliesener – Olympedia 
(en) Hans-Jörg Bliesener – Sports-Reference (OL-resultater – arkivert)
Måling av tetthet med radioaktive isotoper

Måling av tetthet med radioaktive isotoper utføres med en radioaktiv kilde som sender radioaktiv stråling gjennom eller inn i materialet som skal måles.
Målingen baserer seg på at radioaktiv stråling blir dempa ulikt gjennom ulikt materiale. Den radioaktive kilden sender stråling til en mottaker som direkte eller indirekte måler i eller gjennom materialet, og samtidig til en annen referansemottaker. Signalet til mottakerne blir så sammenlignet, og forskjellen angir tettheten til materialet.
Avleiringer kan føre til at måleren må rekalibreres.


== Litteratur ==
Instrumenteringsteknikk. [Trondheim]: Tapir. 1988. s. 232–235. 
Industriell måleteknikk. Oslo: Universitetsforl. 1995. s. 174–175. 
Industriell måleteknikk for automatiseringsfaget. Stabekk: Vett & Viten. 1993. s. 208.
Konfliktåret 1916

Konfliktåret 1916 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1916.


== Hendelser ==

Januar – Tyskland og Østerrike-Ungarn invaderer Montenegro.
21. februar – Begynnelsen av slaget ved Verdun som varer til desember.
6. mars – Tyskland erklærer krig mot Portugal.
24. april – Påskeopprøret på Irland begynner og slås ned i løpet av en uke.
31. mai – Royal Navy og Hochseeflotte støter sammen i Jyllandsslaget.
24. juni – Det britiske imperiet innleder slaget ved Somme som varer i fire måneder.
27. august – Romania erklærer krig mot Østerrike-Ungarn
28. august – Italia erklærer krig mot Tyskland
21. november – Keiser Frans Josef av Østerrike dør og etterfølges av Karl I
24.-30. april – Under påskeopprøret på Irland forsøker irske frihetskjempere setter seg opp mot de britiske troppene på øyen. Etter at britenes hadde tatt tilbake kontrollen var det omtrent 450 døde på begge sider, og 2 600 sårede. Drøyt 3 500 arresteres og 16 av ledernes henrettes.
Skihopping i Latvia

Latvia har hatt et mindre antall skihoppere og kombinertløpere, men ingen på høyt nivå. Landet har hatt én kombinertløper med i OL. Edgars Gruzītis deltok i OL i Garmisch-Partenkirchen i 1936, der han ble nummer 42 av 46 deltakere i kombinert og også var på det latviske laget i stafett i langrenn. Aleksandrs Celms ble latvisk mester i skihopping i 1941 og 1945.
Det fantes flere mindre hoppbakker i Latvia, den største i Sigulda, med størrelse ca. K50, der Tālis Pāvuliņš gjorde det lengste skihoppet som er gjort i Latvia, med 67 eller 67,5 meter. Han satte også latvisk lengderekord med 102 meter i Bakuriani i Georgia i 1972. På 1970-tallet døde den latviske hoppsporten ut, men i 2006 begynte ny aktivitet i landet. I 2007 ble det bygd et lite nybegynneranlegg med bakker på K10 og K5 i Ogrē, og i Sigulda startet byggingen av et større anlegg som skal ha bakker på opptil K70. Tre småbakker i dette anlegget med størrelse K18, K10 og K5 åpnet i 2009.
Noen få latviske barn og juniorer har deltatt i internasjonale renn de siste årene, dog ikke renn organisert av FIS (verdenscup, kontinentalcup, junior-VM eller lignende). I 2008 hadde Latvia for første gang en deltaker i veteran-VM i skihopping og kombinert. Latviske Kristaps Nežborts var med i junior-VM i Liberec i 2013, der han ble sist av deltakerne med godkjente hopp. Han var også med i senior-VM i Val di Fiemme i 2013, og ble der sist i kvalifiseringen i normalbakken.
Under trening i storbakken i Liberec i august 2012 tangerte Kristaps Nežborts den latviske lengderekorden på 102 meter.


== Se også ==
Skihopping i Sovjetunionen


== Kilder ==
TVNET: Aso izjūtu cienītājiem – lēcieni no tramplīna (19. desember 2006, besøkt 18. februar 2015)
Skijumping.pl: Egzotyczne skoki narciarskie (s. 6, polsk, besøkt 10. oktober 2010)
Sports Reference: Latvia Winter Sports Arkivert 17. desember 2012 hos Wayback Machine. (besøkt 18. februar 2015)
Skisprungschanzen-Archiv: Latvia (besøkt 18. februar 2015)
NiceSport: Nežborts z nowym rekordem Łotwy! Zobacz, jak skaczą Łotysze (wideo) (7. oktober 2012, besøkt 18. februar 2015)
Weilbachs Kunstnerleksikon

Weilbachs Kunstnerleksikon, ofte bare kalt Weilbach, er et biografisk oppslagsverk over danske billed- og bygningskunstnere.  Det finnes fire utgaver med varierende titler utgitt fra 1877 og fremover.


== Historie ==
Philip Weilbach skrev den første utgaven av leksikonet, som kom ut i ett bind 1877–78 med tittelen Dansk Konstnerlexikon.  I 1895–96 ga  han ut andreutgaven i to bind og denne ble kalt Nyt dansk Kunstnerlexikon.
Allerede i 1917 planla man en tredje utgave, men den lot seg først realisere da Merete Bodelsen ble hovedredaktør i 1943.  Utgivelsen skjedde i 1947–52 under tittelen Weilbachs Kunstnerleksikon og var i tre bind.  Povl Engelstoft var medredaktør.
Til bruk for leksikonet startet Weilbach et arkiv som ble betydelig utvidet med de nyere utgavene.  Merete Bodelsen var medvirkende til å stifte institusjonen Den selvejende institution Weilbachs Kunstnerleksikon i 1980. Denne har siden sørget for det videre arbeidet med arkivet, først under ledelse av Elisabeth Fabritius og Elisabeth Kofoed-Hansen. Institusjonen har dessuten sørget for at arkivet ble tilgjengelig for forskere og andre interesserte på Danmarks Kunstbibliotek. Rundt 1990 inneholdt arkivet materiale om mer enn 35 000 kunstnere.
I 1988 besluttet institusjonen å utarbeide en ny utgave, som kom i perioden 1994–2000, under redaksjon av Lennart Gottlieb og Sys Hartmann.  Denne 4. utgaven fikk tittelen Weilbach – Dansk Kunstnerleksikon og omtaler ca. 10 000 navn i ni bind.
4. utgave inngår i Kulturarvsstyrelsens Kunstindeks Danmark (KID).


== På nettet ==
Dansk Konstnerlexikon (1. utgave, 1877–78)
Nyt dansk Kunstnerlexikon (2. utgave, 1895–96)
Weilbachs Kunstnerleksikon (3. utgave, 1947–52)
Weilbach – Dansk Kunstnerleksikon (4. utgave, 1994–2000) på Kulturarvsstyrelsens hjemmeside.


== Referanser ==
Philip Weilbach

Philip Weilbach (født 5. august 1834 i Usserød på Sjælland i Danmark, død 22. november 1900) var akademisekretær og kunsthistoriker. Han skrev første- og andreutgaven av Danmarks største biografiske kunstnerleksikon, kjent som Weilbachs Kunstnerleksikon.


== Liv og virke ==


=== Bakgrunn ===
Philip Weilbach var søn av justitsråd Johan Philip Weilbach (1786 – 1856) og Martha Chrestence f. Muus (1794 – 1866). 
Etter å ha tatt studentereksamen og filosofikum drev han estetiske og kunsthistoriske studier og skrev en del artikler i blader og tidsskrifter. Ved siden av dyrket han diktekunsten og ga blant annet ut en samling frie oversettelser av dikt.


=== Kunsthistorie ===
Etter hvert viet han seg mer og mer til studiet av kunsthistorien og sluttet seg til Niels Laurits Høyen. Han ble også sterkt påvirket som medlem av en estetiserende krets hvis hovedmenn var Bjørnstjerne Bjørnson og Clemens Petersen.
Fra februar 1860 til juli 1862 bodde han i Roma som sekretær hos de nordiske lands konsul, Bravo, og var sekretær i den skandinaviske forening. Under et opphold i Firenze gjorde han studiene til sitt lille skrift om Ghibertis Bronzedøre paa Baptisteriet i Florents (1862). 
Etter sin hjemkomst utgav han i 1872 Maleren Eckersberg, i 1898 et minneskrift over H. V. Bissen (for Udvalget for Folkeoplysningens Fremme), og deltok 1871-79 sammen med professor Edvard Holm i oversettelsen av Cesare Cantùs Verdenshistorie.
Hans hovedverk er Dansk Konstnerlexikon 1877–78 og  Nyt dansk Kunstnerlexikon 1896–97, kjent som senere Weilbachs Kunstnerleksikon. 
Ved siden av disse leverte Weilbach en mengde artikler til Nordisk Konversationslexikon, Dansk biografisk leksikon, Illustreret Tidende, Den danske Arkitektforenings Meddelelser osv.
Fra 1883 til sin død var han Kunstakademiets sekretær. 
I 1892 ble han Ridder av Dannebrog.


== Kilder ==